OpenLLM-France/wikimedia huggingface dataset:
# Yare Santana

Yare Santana (Matanzas, Cuba, 11 de maig de 1993) es una actriu i model cubana coneguda per interpretar diverses produccions amb fama internacional com Como caídos del cielo, una producció de Netflix o Pasión de Gavilanes produïda per Telemundo.

## Biografia

Des de ben petita es va interessar per el món de l’art i a partir d'aqui va estudiar a l'Escola Nacional d’Arts Cubana, en la especialitat de teatre. En aquesta escola va començar a treballar com a professora des de l’any 2012 fins al 2015. En aquest mateix any ella va decidir anar a viure a Mèxic per estudiar al Centre d’Educació Artística de Televisa (CEA).

## Carrera professional

Als seus principis va participar en diverses obres teatrals del seu país natal com “La moza del Cántaro”, de Lope de Vega, ‘El rey Lear’, de Shakespeare, ‘Las cuñadas’, de Michel Tremblay, i ‘La Gaviota’, d'Antón Chejov.
A l’any 2011 va ser la protagonista d’una pel·lícula produïda per Netflix, on va interpretar a Jenny Infante. Després va continuar fent sèries i telenovel·les passant per La Reina soy Yo, El vuelo de la Victoria o Pasión de Gavilanes. En aquesta última interpreta a Gaby Reyes Elizondo, la filla de Franco i Sarita a la segona temporada juntament amb Jerónimo Castillo, el seu germà a la trama de la telenovela.

## Filmografia
### Televisió

| Any | Telenovela | Personatge |
| 2011 | Santa María del porvenir | Maripep |
| 2011 | Como dice el dicho | |
| 2014 | Cuando el amor no alcanza | Laritza |
| 2018 | Sin miedo a la verdad | Lucía |
| 2019 | La reina soy yo | Silvana |
| 2019 | El Dragón: El regreso de un guerrero | Adri |
| 2019 | Se rentan cuartos | Estefanía Garza De la Garza "Stef" |
| 2019 | El vuelo de la Victoria | Natalia |
| 2022 | Pasión de Gavilanes 2 | Gabriela Reyes Elizondo "Gaby" |

### Cinema

| Any | Película | Personatge | Paper | Cadena |
| 2011 | Como caídos del cielo' | Jenny Infante | Protagónico | Netflix |

## Enllaços externs

* Yare Santana - Qui és?
* Biografia de la model cubana Yare Santana
* La Vanguardia - Pel·lícules de Yare Santana
# Yardville-Groveville

Yardville-Groveville és una concentració de població designada pel cens dels Estats Units a l'estat de Nova Jersey. Segons el cens del 2000 tenia 9.208 habitants.

## Demografia

Segons el cens del 2000, Yardville-Groveville tenia 9.208 habitants, 3.438 habitatges, i 2.619 famílies. La densitat de població era de 1.033,5 habitants per km².
Dels 3.438 habitatges en un 33,4% hi vivien nens de menys de 18 anys, en un 63,6% hi vivien parelles casades, en un 9,1% dones solteres, i en un 23,8% no eren unitats familiars. En el 19,2% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,09.
Per edats la població es repartia de la següent manera: un 23,7% tenia menys de 18 anys, un 6,5% entre 18 i 24, un 31,2% entre 25 i 44, un 24,4% de 45 a 60 i un 14,2% 65 anys o més.
L'edat mediana era de 39 anys. Per cada 100 dones de 18 o més anys hi havia 91,8 homes.
La renda mediana per habitatge era de 60.893 $ i la renda mediana per família de 68.171 $. Els homes tenien una renda mediana de 46.897 $ mentre que les dones 34.236 $. La renda per capita de la població era de 25.391 $. Aproximadament el 0,2% de les famílies i l'1,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yardville-Groveville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Yardville-Groveville». American Fact Finder. Oficina del Cens dels Estats Units, 12-01-2010.
# Yaren

Yaren, abans anomenat Makwa, és un districte i una circumscripció electoral de l'estat insular oceànic de Nauru, situat al sud de l'illa, a 0° 33′ S i 166° 55′ E. Té una superfície d'1,5 km² i una població de 1.100 habitants (2003).
És la seu del Parlament i de diverses oficines governamentals i de l'aeroport internacional de Nauru. La principal atracció són l'estany subterrani i les coves de Moqua.
Normalment es considera Yaren la capital de Nauru, si bé en realitat no ho és, ja que Nauru oficialment no té capital. També es considera de vegades Aiwo com a capital, l'antiga Yangor. Yaren té la consideració de "districte principal" i envia dos membres al Parlament de Nauru.
# Y aura-t-il de la neige à Noël ?

Y aura-t-il de la neige à Noël? és una pel·lícula francesa dirigida per Sandrine Veysset i estrenada el 1996. La pel·lícula descriu la vida campestre d'una gran família, en una granja de policultura al sud de França, el treball, la tendresa i la complicitat que uneixen la mare i els seus set fills, i la submissió al cap de família.

## Argument

En una granja del sud de França, durant la dècada del 1970, una mare cria els seus set fills. Tots treballen dur, al camp i a casa, sota la vigilància del pare biològic dels fills, un hortolà brutal i tirànic, que cada vespre torna amb la seva família legítima a una granja veïna.
A diferència del pare, la mare sempre està present amb els seus fills i fa tot per a protegir-los de la influència paterna. Aquesta dona i els seus fills s'escaparan de la tirania d'aquest home? El fantasma de l'incest ronda la casa. Mentre que la granja està vorejada pel fred hivernal, la solució podria ser encendre el gas. Però la neu tan esperada arriba...

## Repartiment

* Dominique Raymond: la mare
* Daniel Duval: el pare
* Jessica Martínez: Jeanne, la gran
* Alexandre Roger: Bruno
* Xavier Colonna: Pierrot
* Fanny Rochetin: Maria
* Flavie Chimenes: Blandina
* Jeremy Chaix: Pau
* Guillaume Mathonnet: Remi
* Eric Huyard: Yvon
* Loys Cappatti: Bernard
* Marcel Guilloux-Delaunay: el professor

## Premis

* Premi Louis Delluc 1996: millor pel·lícula
* Premis César 1997: César a la millor primer pel·lícula
* Gran Premi de la Unió de la Premsa Cinematogràfica Belga 1998

## Referències

* ↑ «Conte d'hiver maternel à la campagne» (en francès), 10-12-2020. [Consulta: 27 març 2022].
* ↑ «Y aura-t-il de la neige à Noël ?» (en francès). [Consulta: 27 març 2022].
# Zapteryx xyster

Zapteryx xyster és un peix de la família dels rinobàtids i de l'ordre dels rajiformes.

## Reproducció

És ovovivípar.

## Hàbitat

És una espècie associada als esculls de corall.

## Distribució geogràfica

Es troba a les costes del Pacífic oriental: Colòmbia i Panamà.

## Referències

* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Zapteryx xyster» (en anglès). FishBase. Froese, Rainer; Pauly, Daniel (editors).
* ↑ ZipCodeZoo.com (anglès)
* ↑ IUCN (anglès)

## Bibliografia

* McEachran, J.D.: "Rhinobatidae. Peces guitarra", a W. Fischer, F. Krupp, W. Schneider, C. Sommer, K.E. Carpenter i V. Niem (editors). Guia FAO para Identification de Especies para los Fines de la Pesca. Pacifico Centro-Oriental, planes 778-781. Any 1995.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Ylenia Padilla

Ylenia Ainhoa Padilla Santana (Benidorm, 6 de juliol de 1988) és un personatge mediàtic d'Espanya associat al grup de comunicació Mediaset Espanya i a la cadena de televisió per cable MTV. Nascuda a Benidorm de pare andalús i mare canària. Després de assolir la fama el 2012 amb la seva participació en el reality show de MTV Espanya Gandia Shore , ha aparegut en diversos programes de televisió com GHVIP i GHDÚO, és una cara molt coneguda de la premsa rosa i telerealitat de Telecinco de la qual és una de les seves col·laboradores estrella. Actualment treballa com a col·laboradora en Sálvame, Viva la Vida i Gran Hermano VIP.

## Biografia
### Infància i joventut

Va néixer el 6 july de 1988 en Benidorm, Alacant, en el si d'una família amb negocis immobiliaris. Va començar la carrera de Dret a la Universitat de Múrcia, però després de dos anys va abandonar els estudis. En l'any 2015 va ser diagnosticada de lupus i pateix la malaltia de Crohn. El seu delicat estat de salut li ha produït estats depressius i al març de 2018 va tenir un ingrés hospitalari per un brot de la seva malaltia intestinal.

### Popularitat

El seu salt als mitjans es va produir a l'octubre de 2012 a través de la seva participació al programa de telerealitat Gandia Shore de canal MTV, que va obtenir altes audiències en televisió i es basava en una adaptació del programa nord-americà Jersey Shore , de la mateixa cadena.

## Referències

* ↑ «Ylenia («GH VIP») descubre su pasado universitario» (en castellà). Arxivat de l'original el 2016-03-06. [Consulta: 26 febrer 2016].
* ↑ «¿Cómo es la verdadera Ylenia?». [Consulta: 9 febrer 2016].
* ↑ «Preocupación por el estado de salud de Ylenia tras su ingreso hospitalario» (en castellà). , 28-03-2018 [Consulta: 29 abril 2018].
# Ígor Bóiev

Ígor Ivànovitx Bóiev (en rus Игорь Иванович Боев) (Vorónej, 22 de novembre de 1989) és un ciclista rus, professional des del 2012 i actualment a l'equip Gazprom-RusVelo.

## Palmarès

* 2007
** Vencedor d'una etapa de la Volta a la regió de Łódź
* 2012
** Campió de Rússia en Critèrium
** 1r al Gran Premi de la vila de Nogent-sur-Oise
** 1r a la Mayor Cup
** 1r als Cinc anells de Moscou i vencedor d'una etapa
** Vencedor d'una etapa al Tour de Loir i Cher
* 2014
** Vencedor de 2 etapes al Gran Premi d'Adiguèsia
** Vencedor de 2 etapes als Cinc anells de Moscou
** Vencedor d'una etapa al Volta al Caucas

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Àcid sulfínic

Els àcids sulfínics són oxoàcids de sofre amb l'estructura RSO(OH). En aquests compostos òrganosulforats el sofre és piramidal.
Sovint es preparen per acidificació de les seves corresponents sals sulfinades. Aquestes sals es generen per reducció dels clorurs de sulfonil.

## Exemples

L'àcid fenilsulfínic és un exemple ben estudiat i ben conegut. Un àcid sulfínic important comercialment és el diòxid de tiurea que es prepara per oxidació de la tiurea amb peròxid d'hidrogen.
    (NH₂)₂CS + 2H₂O₂ → (NH)(NH₂)CSO₂H + 2H₂O
    estructura del diòxid de tiurea.

## Referències

* ↑ Whitmore, F. C.; Hamilton, F. H. (1941). "Sodium p-Toluenesulfinic acid". Org. Synth.; Coll. Vol. 1: 492.
* ↑ D. Schubart "Sulfinic Acids and Derivatives" in Ullmann's Encyclopedia of Industrial Chemistry 2012, Wiley-VCH, Weinheim. doi:10.1002/14356007.a25_461

## Enllaços externs

* «Àcid sulfínic» (en anglès). Medical Subject Headings.
* Diagram at stanford.edu Arxivat 2005-04-27 a Wayback Machine.
* Diagram at ucalgary.ca
* Diagram at acdlabs.com
# Àcid cerebrònic

L'àcid cerebrònic, de nom sistemàtic àcid 2-hidroxitetracosanoic, és un àcid carboxílic de cadena lineal amb vint-i-quatre àtoms de carboni amb un grup hidroxil ${\ce {-OH}}$ al carboni 2, la qual fórmula molecular és ${\ce {C24H48O3}}$. En bioquímica és considerat un àcid gras.
A temperatura ambient és un sòlid amb punt de fusió 99,5 °C per a l'isòmer dextro i 100,5 °C pel levo. Fou aïllat dels lípids del cervell per primer cop el 1901 per Johann L.W. Thudichum que li donà el nom d'àcid neuroesteàric. H. Thierfelder el 1904 descobrí que tenia un grup hidroxil al carboni α o número 2 i que era un àcid de 15 carbonis, i fou qui li donà el nom d'àcid cerebrònic perquè s'aïlla dels cerebròsids. I finalment E. Klenk li assignà l'estructura correcta el 1928.
L'àcid cerebrònic és un component dels cerebròsids, importants components del múscul i de la membrana cel·lular nerviosa, molècules del sistema nerviós central i perifèric, que pertanyen a la beina de mielina dels nervis. Es forma per hidroxilació de l'àcid lignocèric en el cervell. S'ha aïllat també del blat, del blat de moro, líquens i d'esponges. L'isòmer R s'ha aïllat dels fongs Polyporus umbellatus i d'Aspergillus flavus.

## Referències

* ↑ «LipidBank - Fatty acid(DFA0346)». Arxivat de l'original el 2018-12-14. [Consulta: 30 maig 2018].
* ↑ Thudichum, J.L.W.. Die chemische Konstitution des Gehirns des Menschen und der Tiere (en al), 1901, p. 195.
* ↑ Thierfelder, H. Z. physiol. Chem., 43, 1904, pàg. 21.
* ↑ Klenk, E. Z. physiol. Chem., 174, 1928, pàg. 214.
* ↑ Snyder, Fred. Lipid metabolism in mammals (en anglès). Springer Science & Business Media, 2012-12-06. ISBN 9781468428322.
* ↑ Buckingham, J. Dictionary of Organic Compounds (en anglès). CRC Press, 1996. ISBN 9780412540905.
# Zavit-Léninski

Zavit-Léninski (en (ucraïnès): Завіт-Ленінський) és un poble de la República Autònoma de Crimea a Ucraïna, que el 2014 tenia 2.222 habitants. Pertany al districte rural de Djankoi. Fins al 1948 la vila es deia Kutxuk-Alkalí.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Zavitne (Sovetski)

* Per a altres significats, vegeu «Zavétnoie».
Zavitne (en (ucraïnès): Завітне) és un poble de la República Autònoma de Crimea a Ucraïna, que el 2014 tenia 1.628 habitants. Pertany al districte rural de Sovetski. Fins al 1945 el municipi es deia Saurtxí.

## Referències

* ↑ «Численность населения Крымского федерального округа, городских округов, муниципальных районов, городских и сельских поселений.». Федеральная служба государственной статистики. Arxivat de l'original el 2015-09-24. [Consulta: 12 juliol 2017].
# Zavim

Zavim (en hebreu: מסכת זבים) (transliterat: Masejet Zavim) és un tractat de l'ordre de Tohorot, de la Mixnà i del Talmud babilònic. Zavim tracta sobre la impuresa de les emissions seminals que tenen alguns homes, generalment a causa de la gonorrea, o alguna altra malaltia. Un "zav" és un home que ha tingut una descàrrega genital seminal, possiblement degut a una malaltia de transmissió sexual. Quan un home té una d'aquestes descàrregues, ha de contar fins a set dies abans de poder anar a la micvé, i tornar a estar en un estat de puresa ritual. Un "zav" o una "zavah" (una dona amb pèrdues de sang no menstrual), una dona en estat de nidà, i una dona que acaba de donar a llum, fan que les coses i les persones esdevinguin impures en tenir contacte amb elles, ja sigui portant o movent les coses d'un indret a un altre. Els versicles de la Torà que tracten sobre aquesta qüestió es troben a Levític 15:1-15.

## Referències

* ↑ «Zavim | Encyclopedia.com». [Consulta: 12 octubre 2022].
* ↑ «www.biblegateway.com/» (en castellà).
* ↑ «www.mechonmamre.org/» (en hebreu). Arxivat de l'original el 2020-11-03. [Consulta: 2 novembre 2018].
# Épinay-sur-Seine

Épinay-sur-Seine és un municipi francès, situat al departament de Sena Saint-Denis i a la regió d'Illa de França. L'any 1999 tenia 46.409 habitants.
Està dividit entre el cantó d'Épinay-sur-Seine i el cantó de Saint-Ouen, del districte de Saint-Denis. I des del 2016, de la divisió Plaine Commune de la Metròpoli del Gran París.
# Édouard Blau

Édouard Blau (Blois, 30 de maig de 1836 – París, 7 de gener de 1906), fou un dramaturg i llibretista francès. Era cosí d'Alfred Blau, un altre llibretista del mateix període
Va mudar-se a París als 20 anys, i hi treballà a l'Assistance Publique, tot i que a partir de 1870 es concentrà en l'activitat d'escriptor teatral. Va col·laborar fent libretti amb Louis Gallet, Alfred Blau, Camille du Locle i Louis de Gramont.

## Òperes amb librettos d'Édouard Blau

* Georges Bizet
La coupe du roi de Thulé (1868-9), Don Rodrigue (1873)
* Jacques Offenbach
La Marocaine (1879), Belle Lurette (1880)
* Jules Massenet
Le Cid (1885), Werther (1892)
* Édouard Lalo
Le Roi d'Ys (1888)

## Referències

* 1 2 Smith C. Édouard Blau, dins The New Grove Dictionary of Opera. Macmillan, London & New York, 1997.
# Àrsaces

Àrsaces o Arshak és el nom dels següents personatges:
* Reis d'Armènia:
** Arshak I d'Armènia (Àrsaces) 34-35
** Arshak II d'Armènia (Àrsaces) 350-368
** Arshak III d'Armènia (Àrsaces) 384-389
* Reis Parts: Els reis parts portaven com a títol el nom d'Àrsaces; aquí només s'esmenten els dos primers que foren coneguts pròpiament com a Àrsaces:
** Àrsaces I de Pàrtia 249-247 aC
** Àrsaces II de Pàrtia o Tiridates I 247-214 aC
# Épertully

Épertully és un municipi francès, situat al departament de Saona i Loira i a la regió de Borgonya - Franc Comtat. L'any 2007 tenia 57 habitants.

## Demografia
### Població

El 2007 la població de fet d'Épertully era de 57 persones. Hi havia 28 famílies, de les quals 12 eren unipersonals (8 homes vivint sols i 4 dones vivint soles), 4 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 25 eren l'habitatge principal de la família, 18 eren segones residències i 6 estaven desocupats. Tots els 49 habitatges eren cases. Dels 25 habitatges principals, 22 estaven ocupats pels seus propietaris i 3 estaven llogats i ocupats pels llogaters; 2 tenien dues cambres, 3 en tenien tres, 9 en tenien quatre i 11 en tenien cinc o més. 18 habitatges disposaven pel capbaix d'una plaça de pàrquing. A 16 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Épertully el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 4 |
| 4 | 75 a 79 | 0 |
| 0 | 70 a 74 | 8 |
| 0 | 65 a 69 | 4 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 4 |
| 0 | 35 a 39 | 0 |
| 8 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 8 | 10 a 14 | 4 |
| 0 | 5 a 9 | 8 |
| 8 | 0 a 4 | 0 |

## Economia

El 2007 la població en edat de treballar era de 37 persones, 26 eren actives i 11 eren inactives. De les 26 persones actives 25 estaven ocupades (16 homes i 9 dones) i 1 aturada (1 dona i 1 dona). De les 11 persones inactives 6 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils, 1 d'una empresa de transport i 1 d'una empresa de serveis.
L'únic servei als particulars que hi havia el 2009 era un paleta.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Épertully a l'INSEE.
* Évolution et structure de la population Fitxa amb el detall de dades d'Épertully a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Eugène Müntz

Eugène Müntz (11 de juny de 1845, Soultz-sous-Forêts, Baix Rin - 30 d'octubre de 1902, París) va ser un historiador de l'art francès, nascut a l'Alsàcia, germà d'Achille Müntz, un químic agrícola. Va ensenyar història de l'art a l'Escola Nacional de Belles Arts, on va ser professor des de 1885 fins a 1893. Es va especialitzar en el Renaixement italià.

## Obra

* Notes sur les Mosaïques de l'Italie, 1874/92
* Les artes à la cour des Papes colgante le XV $^e$ et le XVI $^e$siècle, 4 vols.,1878-1898
* Les précurseurs de la Renaissance, 1881
* Raphaël, sa vie, son œuvre et son temps, 1881
* Histoire de la tapisserie, 1882
* Etudes sur l'histoire de la peinture et de l'iconographie chrétienne, 1882
* Histoire de l'art pendant la Renaissance, 3 vols., 1888-1894
* Leonardo da Vinci, l'artiste, le penseur, le savant, 1899

## Vegeu també

* Leonardo da Vinci
* Mapamundi de Leonardo
* José Luis Espejo
* Marià Cubí i Soler
* Henry Harrisse

## Referències

* ↑ "Müntz, Eugène". New International Encyclopedia. 1905.
* ↑ Liliane Châtelet-Lange, « Louis Frédéric Eugène Müntz », Nouveau dictionnaire de biographie alsacienne, vol. 27, p. 2779

## Bibliografia

* Louis Gillet (1913). "Eugène Müntz". Catholic Encyclopedia. New York: Robert Appleton Company.

## Enllaços externs

* Dictionary of art historians Arxivat 2016-04-10 a Wayback Machine.
# Eufró d'Atenes

Eufró (en llatí Euphron, en grec antic Εὔφρων) fou un poeta còmic atenenc. L'esmenten Suides, Estobeu i diversos autors clàssics. Va florir a la primera part del segle III aC i en un fragment fa al·lusió al governant de Bitínia Nicomedes I. Encara que les seves obres tenen molta similitud amb les de la comèdia mitjana és considerat dins la nova comèdia.
Es coneixen els següents títols i se'n conserven fragments importants:
* Ἀδελφοί Αἰσχρά
* Ἀποδιδοῦσα, encara que Ateneu de Naucratis l'atribueix a Euforió de Calcis
* Δίδυμοι
* Θεῶν Ἀγορα
* Θεωροί
* Μοῦσαι
* Παρεκδιδομένη, amb el mateix títol que una obra d'Antífanes de Cios
* Συνέφηβοι

## Referències

* ↑ Cf. Suides, s.v. Εὔφρων.
* ↑ The Oxford Classical Dictionary, (3. izd.), 2003. s.v. Euphron.
* ↑ Euphron a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 101
# Ester Nadal i Fontané

Ester Nadal i Fontané (Girona, 7 de maig de 1991) és una jugadora d'hoquei sobre patins catalana.
Formada com a davantera al Foment Deportiu Cassanenc, als disset va jugar al Club Patí Vilanova. La temporada 2012-13 va fitxar pel Girona Club Hoquei i la temporada següent pel Club Patí Voltregà, amb el qual va guanyar dues Copes d'Europa, dues OK Lliga i dues Copes de la Reina. Després de cinc temporades, va fitxar per l'Hoquei Club Palau de Plegamans, amb el qual va guanyar una OK Lliga la temporada 2018-19. Internacional tant amb la selecció catalana com amb l'espanyola. Va proclamar-se campiona de la Copa Amèrica de 2011 amb Catalunya. Amb la selecció estatal, va guanyar quatre campìonats d'Europa en categories inferiors, sub-18, sub-19 i sub-20, mentre que amb l'absoluta va aconseguir la medalla de bronze al Campionat del Món de 2010 i la medalla d'or al Campionat d'Europa de 2009.

## Palmarès
### Clubs

* 2 Copes d'Europa d'hoquei sobre patins femenina: 2015-16, 2016-17
* 3 Lligues espanyoles d'hoquei sobre patins femenina: 2013-14, 2015-16, 2018-19
* 2 Copes espanyoles d'hoquei sobre patins femenina: 2013-14, 2016-17

### Selecció catalana

* 1 medalla d'or a la Copa Amèrica d'hoquei sobre patins: 2011

### Selecció espanyola

* 1 medalla de bronze al Campionat del Món d'hoquei patins femení: 2010
* 1 medalla d'or al Campionat d'Europa d'hoquei patins femení: 2009

## Referències

* ↑ «Ester Nadal i Fontané». Enciclopèdia de l'esport català. Barcelona: Grup Enciclopèdia Catalana.
* ↑ J.R.. «El Girona d'hoquei fitxa la internacional Ester Nadal». Diari de Girona, 12-09-2012. [Consulta: 1r desembre 2020].
* ↑ «hoquei sobre patins». Enciclopèdia de l'esport català. Barcelona: Grup Enciclopèdia Catalana.
* ↑ «Ester Nadal» (en castellà). FEP, 09-09-2009. [Consulta: 2 desembre 2020].

## Enllaços externs

* Fitxa de Ester Nadal i Fontané - RinkHockey.net (anglès)